கேள்வி: மகேசு ராவத்து பற்றி விளக்கவும்.
பதில்: மகேசு ராவத்து (''Mahesh Raut'') என்பவர் மகாராட்டிரா கட்சிரோலி நகரத்தில் ஆதிவாசிகளுடன் இணைந்து பணியாற்றும் ஒரு ஆர்வலர் ஆவார். 2018ஆம் ஆண்டு நடைபெற்ற மகாராட்டிர தலித் போராட்டங்கள் வன்முறை வழக்கில் இவர் ஓர் இளைய குற்றவாளியாவார்.
கேள்வி: மகேசு ராவத்து - வாழ்க்கைக் குறிப்பு குறித்து விரிவாக சொல்லுங்கள்.
பதில்: மகாராட்டிராவின் விதர்பா பகுதியில் உள்ள சந்திரபூர் மாவட்டம் உள்ள இலகபூர் கிராமத்தில் ராவத்து பிறந்தார். கட்சிரோலியில் உள்ள நவோதயா பள்ளியில் பள்ளிப் படிப்பை முடித்தார். 2007ஆம் ஆண்டு தொடக்கப்பள்ளி ஆசிரியராக சிறிது காலம் பணியாற்றினார். 2009ஆம் ஆண்டு, சமூகப் பணிகளைப் படிக்க மும்பையில் உள்ள டாடா சமூக அறிவியல் நிறுவனத்தில் சேர்ந்தார். இந்நிறுவனத்தில் பட்டம் பெற்ற பிறகு, ராவத் பிரதமர் கிராமப்புற மேம்பாட்டு உதவித்தொகைக்கு தேர்ந்தெடுக்கப்பட்டார். 2018ஆம் ஆண்டு, இவர் கடுமையான சீழ் புண் உண்டாக்குகிற பெருங்குடல் அழற்சி நோயால் பாதிக்கப்பட்டார்.
கேள்வி: மகேசு ராவத்து - செயல்பாடுகள் பற்றி நீங்கள் என்ன அறிந்துள்ளீர்கள்?
பதில்: விளிம்புநிலை சமூகங்களின் இடம்பெயர்வை எதிர்த்துப் போராடும் விசுடபன் விரோதி இயன் விலாசு அந்தோலன் என்ற அமைப்பின் இணை ஒருங்கிணைப்பாளராக ராவுத்து உள்ளார். இடைத்தரகர்களின் ஈடுபாடு இல்லாமல் கொரோமண்டல் கருங்காலி இலைகளை நேரடியாக சந்தையில் விற்பனை செய்ய, இப்பகுதியின் ஆதிவாசி சமூகங்களுடன் இணைந்து பிரச்சாரம் செய்துள்ளார். மனித உரிமைகள் தன்னார்வ தொண்டு நிறுவனமான பாரத் இயன் அந்தோலனின் உறுப்பினராகவும் உள்ளார். சூரச்கர் சுரங்கத் திட்டம் உட்பட, காத்சிரோலியில் சுரங்கத் திட்டங்களுக்கு எதிராக அவர் பிரச்சாரம் செய்துள்ளார்.
கேள்வி: மகேசு ராவத்து - கைது பற்றி நீங்கள் என்ன அறிந்துள்ளீர்கள்?
பதில்: 2018ஆம் ஆண்டு சூன் மாதம் 6ஆம் தேதியன்று சட்டவிரோத நடவடிக்கைகள் (தடுப்பு) சட்டத்தின் கீழ், புனே காவல்துறையினரால் வீட்டிலிருந்து இவர் கைது செய்யப்பட்டார். தற்போது மகாராட்டிரத்தின் தலோச்சா மத்திய சிறையில் அடைக்கப்பட்டுள்ளார்.